4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรีได้รับลิขสิทธิ์ในการจัดจำหน่ายเสื้อผ้าภายใต้ชื่อสินค้าที่มีชื่อเสียงคือ GUY LAROCHE, C&D, LOF• FI• CIEL, JOUSSE, FERAUD, FLIP, GSP, SWITCH ,UNIFORM SPECIALIZER และ STEPHANIE 

GUY LAROCHE ( กี ลาโรช )[]

HAPPY & SEDUCTIVE

มั่นใจด้วยความสุข มีเสน่ห์ด้วยความสวย

Mr. Guy Laroche เป็นดีไซนเนอร์เชื้อสายฝรั่งเศส เจ้าของปลอกนิ้วทองคำ Golden Thimble
Award ผู้โด่งดังได้สร้างสรรค์เครื่องแต่งกายชั้นสูง ระดับ Haute Couture
ของประเทศฝรั่งเศสและสร้างความสมดุลย์ ระหว่างเสื้อผ้าชั้นสูง กับ เสื้อผ้าสำเร็จรูป ที่เรียกว่า
Pret - a - porter ทำให้ผู้หญิงทุกคนสวยได้แบบไม่ยุ่งยาก และดูสง่างามในทุกอริยาบท

เอกลักษณ์ของ GUY LAROCHE คือ เรื่องของการใช้สีที่สดใส และรูปทรงของเสื้อผ้า ที่เน้นการ
สวมใส่สบายคล่องตัวโครงเสื้อของ GUY LAROCHE สามารถทำให้ผู้สวมใส่ มีบุคลิกที่ดี
สร้างความมั่นใจ และมีความสุขจากภายในออกมาสู่ภายนอก

GUY LAROCHE แบ่งออกเป็น 4 สไตล์ตามวาระและโอกาสในการสวมใส่

  Sport : เสื้อผ้าสปอร์ตแวร์ เหมาะกับวันหยุดหรือไม่เป็นทางการที่ต้องการความ

  กระฉับกระเฉง คล่องตัว

  Voyage : เสื้อผ้าสำหรับการเดินทาง สวมใส่สบาย สะดวกในการพกพา ไม่ยับ

  และประหยัดพื้นที่ในกระเป๋าเดินทาง

Business : เสื้อผ้าทำงาน ทำให้ดูภูมิฐาน สง่างาม

Elegance : เสื้อผ้าไปงานเลี้ยงรับรอง สังสรรค์

C&D ( Classic & Difference )

ซี แอนด์ ดี ( คลาสสิค & ดิฟเฟอร์เร้นซ์)

มั่นคงด้วยภูมิปัญญา ลึกซึ้งด้วยปรัชญา

C&D เชื่อมั่นในความเป็นธรรมชาติ

C&D แต่งกายตรงประโยชน์

C&D ดำรงชีวิตอิสระ

C&D มีรสนิยม

C&D สตรีผู้มีศิลปะตะวันออกผสมตะวันตก

LOF• FI• CIEL ( ลอฟ ฟิ เซียล )

เอกลักษณ์ของผู้นำสตรี

นักบริหารผู้ยิ่งใหญ่ มีความสามารถเป็นที่ยอมรับในสังคม พิถีพิถันในรายละเอียดมีพิธีการ
และรู้ขั้นตอนของความก้าวหน้า เสื้อ LOF• FI• CIEL สง่า ภูมิฐาน เป็นสากล
เหมาะสำหรับการเข้าสังคม ที่เป็นพิธีการ สร้างเอกลักษณ์ของผู้นำได้อย่างชัดเจน

JOUSSE ( จูสส์)

ฉลาดคิด สร้างสรรค์ มีปรัชญา

Jousse Executive : คือชุดทำงานที่เรียบ โก้ กระฉับกระเฉง เสมอด้วยบุรุษ

Jousse Society : เป็นชุดไปงานที่หวาน เรียบ ทันสมัย

FERAUD ( เฟโรด์)

Artist & Designer ศิลปินและนักออกแบบ

Louis Féraud ศิลปิน และ ดีไซน์เนอร์ระดับ Haute Couture ผู้ได้รับรางวัลปลอกนิ้วทองคำ
Golden Thimble Award ถึง 2 ครั้ง ในปี 1978 และ 1984
ผู้เปี่ยมด้วยพรสวรรค์ในการวาดภาพแนว Abstract และนำมาประยุกต์เป็นลายผ้า
ห่อหุ้มเรือนร่างของอิสตรี การดีไซน์จึงเน้นความงามสง่าของผู้หญิง พร้อมความหรูหรา
ตื่นตาด้วยรายละเอียดอย่างประณีตและสวยงาม เพื่อสร้างภาพลักษณ์ให้เฉิดฉายในสังคม

Flip (ฟลิป)

Innovative Product นวัตกรรมใหม่ของเสื้อสตรี

Flip เป็นการแต่งกาย 2 บุคลิกของผู้หญิงที่มีประสิทธิภาพ รู้คุณค่าของเวลา และทรัพยากร

เหมาะสำหรับผู้หญิงที่มีแผนการชีวิต มีวินัย สร้างสรรค์สามารถเปลี่ยนแปลงอย่างรวดเร็ว

GSP (จีเอสพี)

หลักการแห่งความหรูหรา

  GSP Gorgeous : เสื้อผ้าสำหรับใส่ไปงานสังคมที่เพิ่มความหรูหรา ให้แก่ผู้สวมใส่ได้อย่าง
  งดงาม

  GSP Professional :เสื้อผ้าทำงานที่สามารถปรับใส่ได้ทุกโอกาสสนุกสนานไปกับจินตนาการ

  Mix and Match

GSP Sport :เสื้อผ้าสปอร์ตที่สวมใส่สบายแฝงความหรูหราด้วยลายผ้าที่เป็นเอกลักษณ์

Switch:

International Designer Brand

  สำหรับหญิงสาวที่มีความมั่นใจเต็มไปด้วยไอเดียสร้างสรรค์ ต้องการความแปลกใหม่ใน

การแต่งตัวที่แตกต่าง ไม่เหมือนใคร โดยแบ่งสินค้าออกเป็น 2 กลุ่ม ได้แก่

  Casual Business : เสื้อผ้าทำงาน โดดเด่นด้วยโครงสร้างที่ดูแปลกตา สวมใส่ง่ายด้วยโทนสี

  ขาว เทา และดำ

Dressy : เสื้อผ้าปาร์ตี้ เรียบ โก้ ตกแต่งดีเทลที่คาดไม่ถึง

UNIFORM SPECIALIZER

เสื้อผ้า เพื่อการสื่อสาร เอกลักษณ์ขององค์กร รวมความหลากหลายเป็นหนึ่งเดียว

บริษัท บูติคนิวซิตี้ จำกัด (มหาชน) ได้จัดหน่วยงานพิเศษเพื่อการดูแลการออกแบบ และตัดเย็บ
เครื่องแต่งกายสำหรับองค์กร ภายใต้แบรนด์ UNIFORM SPECIALIZER โดยให้บริการใน 2
ลักษณะคือ

-   การบริการออกแบบ บริษัทจะทำการศึกษาภาพลักษณ์ วัตถุประสงค์หลักการดำเนินงาน
    และวิสัยทัศน์ขององค์กร รวมถึงการศึกษาสถานที่ให้บริการ และปัจจัยอื่นที่เกี่ยวข้อง
    เพื่อศึกษาวิเคราะห์ และนำเสนอกลุ่มสี, ลายผ้าเอกลักษณ์, รูปแบบและเนื้อผ้า รวมถึง
    Accessories เช่น ผ้าพันคอ, เนคไท,เข็มขัดและกระเป๋าเพื่อสร้างภาพลักษณ์และสัญลักษณ์
    แก่องค์กรทั้งนี้ การออกแบบจะเป็นการส่งเสริมบุคลิกภาพของผู้สวมใส่ขณะเดียวกับที่
    ส่งเสริมบรรยากาศการทำงานและการให้บริการขององค์กรเพื่อสร้างการจดจำ และ
    ความรู้สึกที่ดีต่อพนักงานในองค์กรและบุคคลภายนอกที่มาติดต่องานกับองค์กร

-   การบริการผลิต บริษัทบริการตัดเย็บเน้นรูปทรงและสวมสบายโดยการจัดเตรียมกลุ่มขนาดเสื้อ
    ที่พอเพียงแก่องค์กร เพื่อพนักงานสามารถเลือกขนาดให้เหมาะสมกับผู้สวมใส่ และจัดทำ
    ระยะเวลาการผลิต อย่างมีประสิทธิภาพและมาตรฐานของบริษัทให้สำเร็จในคุณภาพ
    ที่ลูกค้าพึงพอใจสูงสุด

STEPHANIE

เสื้อสำหรับสาวทำงานผู้มีชีวิตท้าทาย

Stephanie คือ ความท้าทาย

Stephanie คือ ความมั่นใจ

Stephanie คือ การสวมใส่ทุกโอกาส

Stephanie คือ ง่ายในการดูแลรักษา

การแบ่งกลุ่มเป้าหมายของบริษัทนั้น สามารถแบ่งได้หลายวิธีในทางการตลาด
ดังที่ได้ระบุสำหรับแต่ละตราสินค้า โดยรวมแล้วบริษัทมุ่งเน้นกลุ่มสุภาพสตรี
ตั้งแต่วัยเริ่มทำงานจนกระทั่งประสบความสำเร็จในชีวิต ในทุกสถานะไม่จะว่าเป็นช่วงเวลาพักผ่อน
ทำงาน หรือ ออกสังคม และในปัจจุบันบริษัทมุ่งเน้นการจัดจำหน่ายโดยวิธีค้าปลีก(Retail)
กลุ่มเป้าหมายจึงเป็นผู้ใช้สินค้าโดยตรง (End User)
ซึ่งมีความผูกพันกับบริษัทในด้านความเชื่อถือในคุณภาพสินค้าและบริการ ทั้งนี้เนื่องมาจากบริษัทมีแหล่ง
สินค้าที่เป็นเสื้อผ้าและเครื่องหนังที่ได้รับการยอมรับในด้านคุณภาพในระดับสากล

(2) การตลาดและภาวะการแข่งขัน

โครงสร้างตลาดและกลุ่มคู่แข่งที่สำคัญ

บริษัทจัดอยู่ในตลาดสินค้าเสื้อผ้าแฟชั่นสตรีระดับสูงของประเทศไทย ซึ่งมีโครงสร้างที่สามารถ

แบ่งออกได้เป็น 4 กลุ่มตามแหล่งที่มาดังต่อไปนี้

1.  กลุ่มสินค้าแฟชั่นนำเข้าระดับทั่วไป

2.  กลุ่มสินค้าแฟชั่นนำเข้าระดับสูง

3.  กลุ่มสินค้าแฟชั่นที่ผลิตภายใต้ลิขสิทธิ์

4.  กลุ่มสินค้าแฟชั่นที่ออกแบบในประเทศ

ในปัจจุบันถึงแม้ว่าจะมีผู้ประกอบการขายสินค้าในทั้ง 4
กลุ่มนี้เป็นจำนวนมากแต่ยังไม่มีผู้ประกอบการใดมีส่วนแบ่งการตลาดเป็นนัยสำคัญ

ในปีนี้จากการที่มีการเปิดเสรีทางการค้า
สินค้าจากต่างประเทศเข้ามาในประเทศไทยเป็นจำนวนมาก
กลุ่มใหม่ที่เริ่มเข้ามาคือกลุ่มสินค้าแฟชั่นนำเข้าระดับทั่วไป
ซึ่งสินค้าเหล่านี้แม้ว่าจะเป็นตราสินค้าที่มาจาก ประเทศที่มีชื่อเสียงทางแฟชั่นแต่
ตัวสินค้าผลิตจากประเทศที่มีมาตราฐานแรงงานต่ำทำให้คุณภาพของสินค้าไม่ได้อยู่ในระดับที่สูง
อย่างไรก็ตามจากราคาที่ต่ำค่อนข้างมากทำให้สินค้าเหล่านี้เริ่มมีส่วนแบ่งการตลาด
เพิ่มขึ้นอย่างมีนัยสำคัญ
และจะมีเพิ่มขึ้นอย่างต่อเนื่องตลาดในเวลานี้จึงเป็นการแข่งขันกันสร้างการรับรู้ ของผู้บริโภค
และจะต้องสร้างการรับรู้ให้ผู้บริโภคเข้าใจถึงคุณภาพในระดับต่างๆอย่างชัดเจน

ปัจจัยความสำเร็จของพาณิชยกรรม/ธุรกิจ

ปัจจัยหลักแห่งความสำเร็จของอุตสาหกรรมเสื้อผ้าแฟชั่นสามารถสรุปได้ดังต่อไปนี้

1.  ความเข้าใจในผู้บริโภค และจิตวิทยามวลชน :
    ผลิตสินค้าแฟชั่นจะต้องมีความเข้าใจในกระแสสังคม รสนิยม
    และการใช้ชีวิตของผู้บริโภคเป็นอย่างดี เพื่อที่จะนำเสนอสินค้าที่เหมาะสม และเป็นที่นิยม
    ของตลาด ให้กับผู้บริโภคอย่างผิดพลาดน้อยที่สุด

2.  คุณภาพและราคาสินค้า : ในตลาดของสินค้าแฟชั่นระดับสูง คุณภาพของสินค้าจะต้องมีคุณภาพใน
    ระดับที่ไม่มีความผิดพลาด ในขณะที่จำหน่ายในราคาที่เหมาะสม

3.  ภาพลักษณ์ของตราสินค้า และประชาสัมพันธ์ : สินค้าแฟชั่นเป็นสินค้าที่มีความใหม่เสมอ ดังนั้น
    จะต้องมีการสื่อสารที่ชัดเจนให้กับผู้บริโภคตลอดเวลา โดยสาส์นที่ใช้สื่อสารนั้นจะต้องสอดคล้อง
    กับภาพลักษณ์หลักของสินค้าเพื่อสร้างให้เกิดตลาดในระยะยาว

4.  การเข้าถึงผู้บริโภค : ในปัจจุบันจากการที่มีรูปแบบการค้าใหม่ ๆ
    เกิดขึ้นมากมายทำให้การดำเนิน ชีวิตของผู้บริโภคเปลี่ยนแปลงไป การสรรหาช่องทางใหม่ๆ
    ในการจัดจำหน่าย จึงเป็นโอกาสที่ สำคัญของผู้ที่อยู่ในพาณิชยกรรม/ธุรกิจนี้

5.  ระบบงาน : เนื่องจากกลุ่มสินค้าแฟชั่นเป็นกลุ่มสินค้าที่เปลี่ยนแปลงเร็ว
    ระบบงานจึงต้องมีความ ยืดหยุ่นสูง ขณะเดียวกันจะต้องคงไว้ซึ่งความถูกต้อง แม่นยำ
    รวดเร็วทันเหตุการณ์ เพื่อให้เกิดความ ได้เปรียบในการแข่งขันอยู่ตลอดเวลา

โอกาสและอุปสรรค

จากการ เตรียมตัวต้อนรับการเปิดตัวของ กรอบความร่วมมือ ประชาคมเศรษฐกิจอาเชียน ( AEC)
ทำให้ ผู้ประกอบการศูนย์การค้าขนาดใหญ่หลายรายมีขยายตัวเพิ่มขึ้นโดยเฉพาะในเขตภูมิภาคต่างๆ
ทำให้ บริษัท ซึ่งมีสินค้าในการจำหน่ายในศูนย์การค้าเป็นหลัก มีโอกาสขยายตัวตาม
แต่ขณะเดียวกันก็เป็นการ ทำให้สินค้านำเข้าจากประเทศต่างๆ
เข้ามาทำตลาดในประเทศไทยมากขึ้น ทำให้การแข่งขันรุนแรงขึ้นตาม ลำดับเช่นกัน

การเปลี่ยนแปลงในลักษณะนี้ กล่าวโดยรวมเป็นผลดีกับตลาดสินค้าแฟชั่น เพราะขนาดตลาดจะ
มีเพิ่มมากขึ้น แต่ผู้ประกอบการแต่ละรายก็จะต้องเตรียมความพร้อมในการลงทุนให้สอดคล้องกับการ
ขยายตัวอย่างก้าว กระโดดเช่นกัน การแข่งขันที่สำคัญในปีนี้ และปีหน้า
น่าจะลดความสำคัญของสงคราม ราคาลง แต่หันกลับ ไปมุ่งเน้นการเข้าถึงผู้บริโภค
และการบริหารจัดการในสภาวะเงินทุนจำกัด เป็นหลัก

เนื่องจากการเกิดขึ้นของตลาดในภูมิภาคซึ่งเป็นตลาดใหม่ ทำให้ผู้ประกอบการบางส่วนจะต้องมีการ
กำหนดตำแหน่งทางการตลาดใหม่ๆ เพื่อให้สอดคล้องกับรสนิยมความต้องการของผู้บริโภคในพื้นที่
ทำให้ คาดได้ว่าจะมีการเปิดตัวของสินค้าใหม่ๆมากขึ้นเช่นเดียวกัน

การจัดจำหน่ายและช่องทางการจำหน่าย 

  บริษัทฯ มีช่องทางการจัดจำหน่าย 3 ช่องทางคือ

  1. ค้าปลีก บริษัทฯ มีสาขาทั้งสิ้น 47 แห่ง ทั่วเขตกรุงเทพฯ โดยมีสัดส่วนในการจำหน่ายร้อยละ
  51.74 ของมูลค่าการจัดจำหน่ายทั้งหมด

  2. ค้าส่ง ขายให้กับห้างสรรพสินค้าในเขตกรุงเทพฯ , ต่างจังหวัด และบริษัทฯในเครือฯ
  โดยมีสัดส่วนในการจำหน่าย ร้อยละ 23.36 ของมูลค่าการจัดจำหน่ายทั้งหมด

  3. การให้บริการ เครื่องแบบเฉพาะกิจ จำหน่ายให้กับหน่วยงานของรัฐและเอกชน
  โดยมีสัดส่วนในการจำหน่ายร้อยละ 24.90 ของมูลค่าการจัดจำหน่ายทั้งหมด

สัดส่วนการขายส่งให้กับลูกค้า 10 รายแรกรวมแล้วน้อยกว่า 20%

(3) การจัดหาผลิตภัณฑ์เพื่อจำหน่าย

+-------------------------------------------+--------------------------+
| สินค้า                                      | ผู้จำหน่าย                  |
+-------------------------------------------+--------------------------+
| GSP, JOUSSE                               | บริษัท บ้านประจวบ จำกัด      |
|                                           |                          |
|                                           | บริษัท ภูเพชร จำกัด          |
+-------------------------------------------+--------------------------+
| LOF• FI• CIEL, FERAUD,C&D                 | บริษัท ศิริชัยเกียรติ จำกัด      |
+-------------------------------------------+--------------------------+
| GUY LAROCHE, FLIP , SWITCH                | บริษัท โชคธานี จำกัด         |
+-------------------------------------------+--------------------------+
| เครื่องแบบเฉพาะกิจ                           | ห้างหุ้นส่วนจำกัดสุขหทัย        |
|                                           |                          |
|                                           | บริษัท ภูเพชร จำกัด          |
|                                           |                          |
|                                           | บริษัท ภูมิกาญจน์ จำกัด        |
|                                           |                          |
|                                           | บริษัท บ้านประจวบ จำกัด      |
+-------------------------------------------+--------------------------+
| STEPHANIE                                 | ห้างหุ้นส่วนจำกัดสุขหทัย        |
|                                           |                          |
|                                           | บริษัท ภูเพชร จำกัด          |
|                                           |                          |
|                                           | บริษัท ภูมิกาญจน์ จำกัด        |
|                                           |                          |
|                                           | บริษัท โชคธานี จำกัด         |
|                                           |                          |
|                                           | บริษัท บ้านประจวบ จำกัด      |
|                                           |                          |
|                                           | บริษัท ศิริชัยเกียรติ จำกัด      |
+-------------------------------------------+--------------------------+

- ผู้จัดจำหน่ายแต่ละรายมีสัดส่วนไม่เกินร้อยละ 30 ของรายได้รวมในระยะ 3 ปีที่ผ่านมา

  - สาระสำคัญของสัญญาจัดจำหน่ายอายุสัญญา เงื่อนไข

  - ไม่มี -